फालेलुङका उदयद्वारा सगरमाथाको सफल आरोहण
पाँचथरको फालेलुङ गाउपालिका ३ का ३३ वर्षीय उदय केरुङले सगरमाथाको सफलतापूर्वक आरोहण गर्नुभएको छ ।
राधा लुइटेलफिदिम, जेठ ७ गते । पाँचथरको फालेलुङ गाउपालिका ३ का ३३ वर्षीय उदय केरुङले सगरमाथाको सफलतापूर्वक आरोहण गर्नुभएको छ । केरुङले जेठ ६ गते बिहान ६ बजेर ८ सेकेन्डमा सरगरमाथाको आरोहण गर्नुभएको हो ।केरुङ वैदेशिक रोजगारीसँगै हिमाल आरोहण अभियानमा हुनुहुन्छ । उहाँले यस अघि ‘मेरा पिक’ र विश्वको आठौं अग्लो मनास्लु हिमालको सफल आरोहण गरिसक्नुभएको छ । उहाँले सगरमाथाको आरोहण आठ के एक्सपेन्डिचर कम्पनीमार्फत गर्नुभएको हो । उहाँ एक महिना अघि आरोहण लागि काठमाडौँबाट प्रस्थान गर्नुभएको थियो अब उहाँले ल्होत्से हिमालको आरोहण गर्ने तालिका रहेको छ ।आधार शिविरबाट भने २२ जना सदस्यसँग सगरमाथा चुचुरोतर्फ प्रस्थान गर्नु भएको आठ के  एक्सपेन्डिचर कम्पनीका व्यवस्थापक पेम्वा शेर्पाले जानकारी दिनुभयो । केरुङसँग आरोहण दलका २२ जना सबैले सफलता पूर्वक आरोहण गरेको बताइएको छ । आधार शिविरमा पुग्नु भएका केरुङले फालेलुङ गाउँपालिकाको लोगो अङ्कित झण्डासँगै नेपालको राष्ट्रिय झण्डा फहराएको शेर्पाले बताउनुभयो ।‘‘प्रतिकुल मौसम बावजुद पनि शेर्पासहितको आरोहण दलले सफलता पूर्वक सगरमाथाको चुचुरो चुम्यो औधी खुशी लागेको छ ।’’ शेर्पाले भन्नुभयो  ।सगरमाथाको आरोहण गर्ने केरुङ पाँचथरको फालेलुङ गाउपालिकाको पहिलो र पाँचथर जिल्लाकै दोस्रो व्यतिm हुनुहुन्छ । यस अघि पाँचथर माङजाबुङका सुशील शेर्पाले सगरमाथाको आरोहण गरिसक्नुभएको छ ।  